Engelhardt

**Engelhardt** on Šveitsi päritolu baltisaksa vana aadlisuguvõsa.

Liivimaa esimeste Engelhardtide kohta on andmeid 1496. aastast kui Riia toomkapiitli liige Hans/Johan Engelhardt (surn. 1504) ostis Riia peapiiskopilt Azegalle mõisa Krimulda lähedal, hiljem Kūrēni (''Engelhardtshof, Urdau, Urtau'') ja Englārte mõisnik.

Robert von Engelhardt (1505–1560), ordu läänivasall sattus koos kolme pojaga (Thomas (venepäraselt *Фомa*), Caspar (*Каспар*) ja Michael (*Михаил*)) 1558. aastal Liivi sõjas Moskva tsaaririigi vägede kätte vangi, kus vandusid truudust Moskva tsaarile Ivan IV Groznõile ning asusid Moskva tsaari sõjaväeteenistusse. Hiljem Thomas Engelhardt naasis Vana-Liivimaale, vend Michael jätkas sõjaväeteenistust Ungari ja Rootsi sõjaväes ja oli Rootsi kuningriigi dominiooni Vana-Liivimaa Engelhardtide: Liivimaa, Eestimaa, Kuramaa ning Poola (Christopher von Engelhardti suguvõsaharu katkes 1850. aastal parun Wladislav von Engelhardti surmaga) suguvõsaliinide asutaja. 

Keskmine vend Caspar Engelhardt (surn. 1643) aga jäi Venemaale Moskva tsaari sõjaväeteenistusse ning oli Smolenski suguvõsaharu asutaja. Kaspari poja Werneri järglastest moodustunud Engelhardtite suguvõsaharud on levisid: Smolenskimaale ning ka hilisemal ajal nendest hargenud suguvõsaesindajate harud Jaroslavlimaale, Mogiljovi, Kurski ja Jekaterinoslavli piirkonda. 
## Engelhardtid aadlimatrikklites
1734. aastal sai Wilhelm Gerhard von Engelhardt Vene aadliku tiitli ning kinnitati ka vapp

Suguvõsa immatrikuleeriti 1745. aastal Eestimaa (nr 20, 21), 1747. aastal Liivimaa (nr 26) ja 1841. aastal Kuramaa rüütelkonda (nr 120).

Venemaa Riiginõukogu ettepanekul ja keiser Aleksander II nõusolekul kinnitati 22. jaanuaril 1868 Engelhardtide suguvõsa parunitiitel.

Viljandimaalt Uue-Pärsti mõisast pärit rootsi ooberstleitnant Wilhelm Gerhard von Engelhardt (1690–1775) naturaliseeriti 28. mail 1734 Rootsis ja immatrikuleeriti 1742. aastal nr 1858 all Rootsi rüütelkonda.

## Valdused
17. sajandil kuulus perekond Engelhardtidele Liivimaal Pärsti, Jäärja jt mõisad. Kuramaal, Ilūkste kreisi Aizlauce kihelkonna Alt-Borni, Kūrēni (''Engelhardtshof, Urdau, Urtau'') Lasenbeka mõis jt Engelhardtide mõisad.

## Suguvõsa liikmeid
* Paruness Helene von Engelhardt (1850–1910), luuletaja, publitsist ja tõlkija 
* Wolf von Engelhardt (1910–2008; de), Tartus sündinud saksa geoloog ja mineraloog, kelle järgi on nime saanud asteroid 4217 Engelhardt 
* Brigitte von Engelhardt (1943–2023), Maarjamaa Risti teenetemärgiga auhinnatud ühiskonnategelane 
* Nikolai von Engelhardt (*Николай Фёдорович Энгельгардт*) (1779–), Peterburi Maaviljelusinstituudi professor

### Liivimaa suguvõsaharu
*A1 Michael Engelhardt (allikates mainitud 1611–1640/49, surn. 1675), Rootsi sõjaväe major, Purila ja Härgla läänimõisnik Harjumaal ja Virķēne, Endzele, Oleri, Urdau läänimõisnik Rootsi aegsel Liivimaal, Viljandi ja Helme asehaldur
**B1 Michael von Engelhardt (1633–1687), Rootsi sõjaväe rittmeister, Purila mõisnik
***C1 Caspar Friedrich von Engelhardt, (suri 1730/7. aastal pärijateta), Rootsi sõjaväe ülemleitnant, Purila mõisnik, 
***C2 Jürgen von Engelhardt (–1683), Purila mõisa rentnik, Rootsi sõjaväe leitnant
****D Joachim Johann von Engelhardt (–1718), Purila mõisa rentnik, Endzele, Oleri mõisnik, Rootsi sõjaväe kornet
**B2 Eberhard von Engelhardt (1626/36–1713), Rootsi sõjaväe ooberstleitnant, Dünamunde komandant, Vana-Pärsti ja Uue-Pärsti mõisnik
***C Wilhelm Gerhard von Engelhardt (1690–1775), Rootsi sõjaväe ooberstleitnant, kes immatrikuleeriti nr 1858 all Rootsi rüütelkonda
**B3 Johann von Engelhardt (1667–1711), Rootsi sõjaväelane (kornet), Endzele mõisnik Ruhja kihelkonnas
***C1 Michael Wilhelm Engelhardt (1671–1746), Rootsi sõjaväe major, Endzele ja Virķēne mõisnik
****D Anton Johann von Engelhardt (1744–1799), Virķēne mõisast, Valga kreisikohtunik
*****E1 *Karl* Johann Hermann von Engelhardt (1771–1841), Liivimaa õuekohtu assessor, Liivimaa maanõunik 1824–1836, Sēļi, Limšeni, Paipe mõisnik
******F1 *Karl* Friedrich von Engelhardt (1807–1871), sõjaväelane, Volmari sillakohtunik, kreisideputaat
*******G *Karl* Alexander Andreas von Engelhardt (1852–1930), kreisideputaat 1893–1905 Liivimaa maanõunik 1912–1920, Sēļi mõisnik
******F2 Reinhold Gustav von Engelhardt (1809–1857), Paipe mõisnik
*******G Hermann Fabian von Engelhardt (1872–1954), Liivimaa Maakrediitseltsi nõunik, Berģumuiža mõisa omanik
*****E2 Andreas Anton *Gustav* von Engelhardt (1774–1841), Jäärja mõisnik, Jäärja suguvõsaliin
******F Karl ''Anton'' August von Engelhardt (1796–1872) (ru), Venemaa sõjaväelane (ratsaväekindral), Jäärja mõisnik
*******G1 *Gustav* Friedrich Ludwig Georg von Engelhardt (1832–1872), Venemaa sõjaväelane (kaardiväepolkovnik)
*******G2 Nicolai Ernst *Friedrich* von Engelhardt (1840–1917), Venemaa sõjaväelane (alampolkovnik), Riia politseimeister
********H Woldemar Friedrich von Engelhardt (1872–1938), luterlik pastor Jaroslavlis
*****E3 *Friedrich* Magnus von Engelhardt (1775–1844), Laatre mõisnik (*Haus Kempen-Fölk*)
******F *Robert* Karl Emil von Engelhardt (1810–1898), Venemaa sõjaväelane (kapten), Tartu-Võru kreisideputaat, Laatre mõisnik
*******G ''Robert'' Theodor Alexander von Engelhardt (1862–1936) (de), kunstnik, Ķempju-Laatre suguvõsaliin
*****E4 Wilhelm von Engelhardt (1782–1841), Aakre mõisnik
******F Friedrich Robert Alexander von Engelhardt (1814–1873), Aakre ja Loodi mõisnik
*****E5 Anton Johan von Engelhardt (1788–1874), Virķēne mõisnik
******F1 Karl Gustav *Georg* von Engelhardt (1811–1887), Venemaa sõjaväelane (kapten),
*******G *Hermann* Gustav von Engelhardt (1853–1914 Merano) (de), kunstnik
******F2 *Leonhard* Johann Anton von Engelhardt (1825–1914), Venemaa keisririigi riigiametnik, aktsiisiametnik
*******G1 *Georg* Anton Johann von Engelhardt (1859–1916), jurist, Riia kreisi ülemtalurahvakohtu president
*******G2 *Arthur* Hermann Leonid von Engelhardt (1864–1902), meditsiinidoktor
***C2 Berend/Bernhard Gustav von Engelhardt (1683–1752), Rootsi sõjaväe major, Endzele mõisnik
***C3 Caspar von Engelhardt (1683–1759), Rootsi sõjaväe kapten, Oleri mõisnik
****D1 Johann Friedrich Engelhardt (1724–1813), Oleri mõisnik, kohtunik
*****E Johann *Wilhelm* Heinrich Engelhardt (1765–1832), Oleri mõisnik
****D2 Wilhelm Heinrich von Engelhardt (1726–1797; ru), Venemaa sõjaväelane (kindralporutšik), Viiburi kubermangu kuberner
*****F Anton Johann von Engelhardt (1729–1808), Liivimaa Endzele ja Oleri mõisa harust pärit Liivimaa majandusameti peaökonoomia kindraldirektor 
******G1 Christoph Friedrich von Engelhardt (1762–1831; ru), Venemaa sõjaväelane (brigadir), vürst Grigori Aleksandrovitš Potjomkini adjutant
*******H1 Valerian Johann von Engelhardt (1797–1856) (ru), Venemaa sõjaväelane (kindralleitnant), raudteeinseneride instituudi direktor;
*******H2 Nikolai von Engelhardt (1799–1856) (ru), Venemaa sõjaväelane (kindralleitnant);
******G2 Georg von Engelhardt (1775–1862; ru), Venemaa kirjanik, pedagoog ja salanõunik, Peterburi Pedagoodilise Instituudi ja Tsarskoje Selo lütseumi direktor
*******H Alexander von Engelhardt (1799–1856), Venemaa sõjaväelane (polkovnik)
*******H Vladimir (*Владимир Егорович*) (1808–), luuletaja
***C4 Woldemar Reinhold von Engelhardt (surn. 1759), Rootsi sõjaväe leitnant, Vana-Pärsti mõisnik

*A2 Caspar Engelhardt (1590–1663), Rootsi sõjaväe leitnant, abielus Dorothea von Tiesenhauseniga, Liivimaal Latgale idaosas asuvate maavalduste omanik, Vecborne mõisnik (saksapärane mõisa nimi *Alt-Born*), tänapäeva Lätis Krāslava linna piirkonnas;
**B1 Caspar Friedrich von Engelhardt (suri u. 1704), Rootsi sõjaväe rittmeister, Navesti mõisnik, kohtunik Pärnus,
***C1 Caspar Johann von Engelhardt (1640–1722), Rootsi sõjaväe ooberstleitnant, kuningas Karl XII kindraladjutant, Oleri mõisaomanik, 
***C2 Gustav Friedrich von Engelhardt (1660–1722), Rootsi sõjaväe oobertleitnant, Riia komandant ja Eestimaa, Liivimaa maanõunik, Navesti mõisnik, abielus Christina Elisabeth von Lodega
****D Caspar Friedrich von Engelhardt (1699–1768), Eestimaa maanõunik, Navesti, Pärsti, Kukruse ja Jäneda mõisnik, abiellus Brigitte Eleonore von Roseniga 1727. aastal ja sai kaasavarana Viisu mõisa;
*****F Gustav Friedrich von Engelhardt (1732–1798), baltisaksa poliitik, sõjaväelane, meeskohtunik, maanõunik, Viisu ning Kodasema mõisa pärishärra;
******G1 Karl Wilhelm Reinhold von Engelhardt (1765–1806), Viisu mõisnik, Liivimaa Eestimaa suguvõsaharu asutaja;
******G2 Gustav Konrad von Engelhardt (1768–1841) (venepäraselt *Густав Конрад Робертович (Евстафий Федорович)*), vene sõjaväe kindralmajor, Pjatigorski komandant, Viisu, Kodasema ja Väike-Kareda mõisnik, Liivimaa Eestimaa suguvõsaharu asutaja
**B2 Gotthard Wilhelm von Engelhardt (ca 1660 – pärast 1710), Rootsi sõjaväe leitnant, Rūstuži mõisnik

### [[Eestimaa kubermang|Eestimaa]] suguvõsaharu
*A1 Karl Wilhelm Reinhold von Engelhardt (1765–1806), Viisu mõisnik, Liivimaa Eestimaa suguvõsaharu asutaja; 
**B Johann (Gustav) von Engelgardt (1792–1817), filosoofiadoktor
*A2 Gustav Konrad von Engelhardt (1768–1841) (venepäraselt *Густав Конрад Робертович (Евстафий Федорович)*), vene sõjaväe kindralmajor, Pjatigorski komandant, Viisu, Kodasema ja Väike-Kareda mõisnik; abielus Barbara Dorothea von Baranoffiga (1777–1846), Liivimaa Eestimaa suguvõsaharu asutaja
**B1 Otto Dietrich Konstantin von Engelhardt (1799–1868)
**B2 Moritz von Engelhardt (1800–1870), poliitik, Eestimaa rüütelkonna peamees 1848–1851 maanõunik; abielus Pauline Henriette von Tiesenhauseniga (1806–1836) ja Julie Charlotte von Baranoffiga (1810–1886), kellega abielludes sai kaasavarana Väinjärve mõisa;
***C1 Karl Gustav von Engelhardt (1825–1865), vene sõjaväelane, rittmeister
***C2 Nikolai von Engelhardt (1830–1878), Kurisoo mõisnik
***Parun Konrad Johann von Engelhardt (1835–1884), Kuie mõisnik
***C3 Georg von Engelhardt (1843–1914), baltisaksa poliitik ja Eestimaa rüütelkonna peamees (1886–1889)
****D Friedrich (Fred) Eduard Moritz Kaspar von Engelhardt (sünd. 1879), vene sõjaväelane, sõjaväejurist
***C4 Alexander (Axel) Friedrich von Engelhardt (1849–1920), Türi-Alliku mõisnik
****D1 Moritz Konrad Alexander von Engelhardt (1885–), meditsiinidoktor Kölnis
****D2 Georg Ernst von Engelhardt (1887–), enne 1919. aasta võõrandamist oli viimane Väinjärve mõisaomanik; 
****D3 Erich Burchard von Engelhardt (1889–1946), ärijuht Rotermanni äris Tallinnas, Türi-Alliku mõisa viimane omanik;
*A3 Moritz von Engelhardt (1779–1842; de), baltisaksa geoloog ja mineraloog, Tartu Ülikooli mineraloogiaprofessor ;
**B1 Alexandra Eveline von Engelhardt (1801–1874) (esimesest abielust), abiellus parun Johann Christoph Engelbrecht von Grünewaldtiga (–1862), Eestimaa rüütelkonna peamehe ja Eestimaa kuberneriga;
**B2 Gotthard Gustav Rudolph von Engelhardt (1816–1850 Rooma), Liivimaa Rüütelkonna notar, Liivimaa Konsistooriumi assessor, abielus 1840. aastast Anna Bertha Catharina Ewersiga, Tartu ülikooli rektori Gustav von Ewersi tütrega;
***C parun Alfred von Engelhardt (1844–1875) Tartu õuekohtu assessor, abielus Elisabeth Pauline Julie Antonie (von Engelhardt) Wrangelliga (1842–1926), admiral Ferdinand von Wrangelli tütrega; 
**B3 Otto Roderich von Engelhardt (1819–1870), baltisaksa meditsiinidoktor ja arst Riias (läti: *Roderihs Engelhards*), 
**B4 Gustav Moritz Constantin von Engelhardt (1828–1881; fiu-vro), baltisaksa teoloog, Tartu Ülikooli teoloogiaprofessor, 
***C1 Moritz Alexander ''Rudolf'' von Engelhardt (1857–1913), baltisaksa arhitekt, kes on projekteerinud Rapla ja Rõngu kiriku, Tallinna Laia tänava nn Engelhardti maja ja Tartu Tiigi tänava Oettingeni maja;
***C2 Moritz Alexander ''Roderich'' von Engelhardt (1862–1934), baltisaksa kirjanik, ajaloolane ja meditsiinidoktor, praktiseeris arstina Helmes ja Riias
***C3 Moritz Alexander ''Otto'' von Engelhardt (1860–1931), Viljandi linnapea (1898–1918)
****D Friedrich Richard Moritz von Engelhardt (1893–1918 Koigi), Venemaa sõjaväelane (staabirittmeister)
***C4 Moritz Alexander ''Walter'' von Engelhardt (1864–1940), baltisaksa maastikuarhitekt, kes on kujundanud Eesti kaunimad mõisapargid – Õisu, Räpina, Luua, Pühajärve mõisapark
***C5 Moritz Alexander ''Siegfried'' von Engelhardt (1869–), metsaülem
*A4 Anna Auguste von Engelhardt (1770–1823), abielus Väimela mõisniku ja Liivimaa maamarssali Otto Johann Magnus von Richteriga (1755–1826), kelle poeg oli maadeuurija-arheoloog Otto Friedrich von Richter;

### [[Kuramaa]] suguvõsaharu
*A Kaspar von Engelhardt (1638–), abielus Alt-Bornist Margaretha Anna Bistramiga; Liivimaa suguvõsaharu esiisa
**B Michael Diedrich von Engelhardt, Kuramaa Ilūkste kreisi Aizlauce kihelkonna Alt-Borni (1678), Lasenbeka mõisnik
***C George Michael von Engelhardt (–1752), *Alt-Borni, Brüggeni, Kummelni ja Schönendeni* mõisnik, 
****D1 Gerhard Michael von Engelhardt (1734–1814), Poola kammerhärra, Preisi ooberst 
*****F1 Gotthard Gerhard von Engelhardt (1759–1834) (ru), Venemaa sõjaväelane (kindralleitnant), 1812. aasta Isamaasõjast osavõtnu, Hrodna kubermangu Kustovitši mõisnik, portree Ermitaaži sõjagaleriis ;
*****F2 Adam von Engelhardt (1776–1834) (ru), Venemaa sõjaväelane (kindralmajor), 1812. aasta Isamaasõjast osavõtnu,
****D2 Gideon Fabian von Engelhardt (–1791), Brüggenist, Liivimaa suguvõsaharu Brüggeni suguvõsaliin; 
*****F1 Reinhold Jacob von Engelhardt (1785–1851), abielus paruness Dorothea Adelheid von Engelhardtiga Alt-Bornist
******G1 Lydia Elisabeth Bianca (1811–1888), abielus Sandarmikorpuse Dünaburgi komandöri parun Gustav von Korffiga
******G2 Richard Wilhelm von Engelhardt (1813–1893)
*******H Alexander von Engelhardt (1859–), kes suundus Jekaterinoslavi kubermangu
********I Nikolai von Engelhardt (–1919), tapeti Venemaa kodusõjas bolševikevastses võitluses 
*****F2 Fabian von Engelhardt (–1807), langes 1807. aastal Ida-Preisimaal lahingus Heilsbergi juures
*****F3 Adam von Engelhardt (–1813), Venemaa sõjaväe leitnant, langes 1813. aastal Leipzigi lahingus
****D3 Jacob George von Engelhardt,
*****F Heinrich Gerhard von Engelhardt
******G1 Robert Sigismund Valerian von Engelhardt (1798–1840), Liivimaa suguvõsaharu Schönhendeni suguvõsaliin
*******H Eugen von Engelhardt (1828–1873), Ilūkste kreisikohtunik; abielus paruness Julie Engelhardtiga Grünwaldist; 
********I Wilhelm von Engelhardt (1862–1921), Schönhendeni ja Altenwoga (Liivimaa) ning Siple (Leedu) mõisnik; Balti Landeswehri ratsaväeüksuse komandör, 
*********J1 Rudolf Robert von Engelhardt (1896–), Balti Landeswehri ratsaväeüksuse kornet 
*********J2 Eugen von Engelhardt (1899–), Balti Landeswehri ratsaväeüksuse *feldmeister*
******G2 Rudolph Peter Paul von Engelhardt (1803–1868), Venemaa sõjaväelane staabirittmeister, Ilūkste kreisikohtunik Liivimaa suguvõsaharu Schönbergi ja Alt Borni ja Schnellensteini suguvõsaliin; 
*******H1 Heinrich Robert Jacob von Engelhardt (1836–1917), Ilūkste aadlimarssal,
********I Erich Rudolph von Engelhardt (1886), maamarssal
*******H2 Rudolph Heinrich Karl Peter von Engelhardt (1845–1894), Venemaa mereväe kaptenleitnant
********I Maximillian (Max) Wilhelm Heinrich von Engelhardt (1849–1929), suurvürst Aleksei Aleksandrovitši adjutant, Ilūkste aadlimarssal, 
*****F3 Gideon Benedict von Engelhardt (1765–1850), Liivimaa suguvõsaharu Grünwaldi suguvõsaliin
******G1 Jacob von Engelhardt (1795–1868), Gelburgi kreisimarssal, abielus paruness Natalie Bianca Ulrica von Engelhardtiga Lassenbedist
*******H1 Eugen von Engelhardt (1824–1870 Bobruisk, Minski kubermang)
*******H2 Dimitri von Engelhardt (1827–1863 Peterburi) (asus elama Venemaale), Venemaa sõjamerelaevastiku kaptenleitnant
*******H3 Vladimir von Engelhardt (1828–1901 Jaroslavl) (asus elama Venemaale), Venemaa sõjaväelane kindralleitnant;
******G2 Alexander von Engelhardt (asus elama Venemaale) (1798–1859 Kremetšug, Poltava kubermang), Venemaa sõjaväelane kindralleitnant,
******G3 Wilhelm von Engelhardt (1805–1886), Venemaa sõjaväelane kindralleitnant, Venemaa keisri Ihukaardiväe tragunipolgu komandör
*****F4 Sigismund Fabian von Engelhardt (1780–1823 Vilno kubermang, Braslava kreisimarssal Liivimaa suguvõsaharu Belmondi ja Lauzeni suguvõsaliin
******G Alphons Reinhold Alexander von Engelhardt (1820–1872), Gelburgi kreisimarssal, 
*******H1 Roman (Romeo) von Engelhardt (1847–1915), Venemaa sõjaväelane, staabirittmeister
*******H2 Alphons Sigismund von Engelhardt (1861–1922 Odessa), ajakirjanik, 
*******H3 Arthur Emanuel von Engelhardt (1864–), Balti Landeswehri sõjaväelane
*******H4 Alexis von Engelhardt (1868–1954†) kirjanik Münchenis 
****D4 Christopher Otto von Engelhardt (1746–), **Poola suguvõsaharu**

### Smolenski suguvõsaharu
Liivimaalt pärit Caspar Engelhardti (surn. 1643) poeg Werner Engelhardt (kes suri enne 1672. aastat) läks Segaduste ajal, 1611. aastal Moskva tsaaririigi teenistusest üle Poola riigi teenistusse ja sai Rzeczpospolita ja Moskva vahelise Smolenski sõja ajal 1633. aastal Poola kuningas Władysław IV-lt maavaldused Smolenski ümbruskonnas. Pärast Poola kaotust sõjas naasis Moskva tsaaririigi teenistusse ning pärast Vene õigeusutunnistuse vastuvõtmist (*Еремей Каспарович*). Pojad: (*Sigismund/Степан - Stepan Jeremejevitš, Georg/Юрий - Juri Jeremejevitš ja Johann/Иван* - Ivan Jeremejevitš), olid samuti Moskva tsaaririigi aadlikud ning õukonnas stolnikud. Smolenski piirkonna Engelhardtide suguvõsaharu identifitseeris ennast pärast Vene õigeusutunnistuse vastuvõtmist Vene aadlikena, mis väljendus ka venepärastes eesnimedes ja saksapärase aadliseisust näitava eesliite *[[von]]* valikulise kasutamisega, erinevalt Eesti-, Liivi- ja Kuramaa suguvõsaharudest.

*A1 Stepan Jeremejevitš (*Степан Еремеевич*), pärast Vene õigeusutunnistuse vastuvõtmist) Sigismund Engelhardt
**B Nikolai Stepanovitš Engelhardt, 1701. aastal Smolenski šlahta ohvitser
***C Fjodor (Bogdan) Nikolajevitš Engelhardt (–1794), Smolenski šlahta ohvitser, maakonna aadlimarssal (aadli eestseisja)
****D1 Nikolai Bogdanovitš Engelhardt (1737–1816) (ru), Venemaa ohvitser, Mogiljovi asehaldurkonna kuberner
*****E Lev Nikolajevitš Engelhardt (1766–1836) (ru), Venemaa sõjaväelane, 1783. aastal vürst Potjomkini adjutant, hilisem kindralmajor
****D2 Fjodor Fjodorovitš (Bogdanovitš) Engelhardt (1749–)
*****E Nikolai Fjodorovitš Engelhardt (1778–)
******F1 Platon Nikolajevitš Engelhardt (1823–1881), titulaarnõunik, 
*******G1 Aleksandr Platonovitš Engelhardt (1845–1903) (ru), Smolenski linnapea (1878–1890), Kaasani kubermangu viitsekuberner,(1890–1893), Arhangelski kubermangu kuberner (1893–1901), Venemaa Põllumajandus- ja riigivaraministri asetäitja, 
*******G2 Vadim Platonovitš Engelhardt (1853–1920) (ru), Venemaa Riiginõukogu liige (1906, 1909, 1912), 
********H Boris Engelhardt (1889–1941), Venemaa sõjaväelane kindralstaabi polkovnik, Eestis aastail 1920–1940 tegutsenud nõukogudevastase liikumise tegelane;
******F2 Aleksandr Nikolajevitš Engelhardt (1832–1893; de, ru), vene agronoom, Peterburi Maaviljelusinstituudi professor, Batištševo mõisnik, Dorogobuževo maakonna Smolenski kubermangus, 
*******G1 Mihhail Aleksandrovitš Engelhardt (1861–1915), (ru), Venemaa kirjanik ja publitsist
*******G2 Nikolai Aleksandrovitš Engelhardt (1867–1942; (ru), vene kirjandusajaloolane ja publitsist
********H Anna Nikolajevna (Engelhardt) (1895–1942), abielus vene luuletaja Nikolai Gumiljoviga
*A2 Ivan Jeremejevitš Engelhardt (*Иван Еремеевич*), Moskva tsaaririigi stolnik
*A3 Juri Jeremejevitš Engelhardt (*Юрий Еремеевич*) (surn. 1691), Moskva tsaaririigi stolnik 1684 
**B1 Andrei Jurjevitš Engelhardt (–1755), Venemaa keisririigi sõjaväe rittmeister Smolenski šlahtas, 
***C1 Ivan Andrejevitš Engelhardt, Smolenski šlahta rittmeister
***C2 Vassili Andrejevitš Engelhardt (–1794), Smolenskimaa mõisnik, Smolenski šlahta rittmeister, abielus vürst Grigori Aleksandrovitš Potjomkini õe riigidaam Marfa (Jelena) Potjomkinaga
****D1 Pjotr Vassiljevitš Engelhardt, Venemaa sõjaväe polkovnik, Smolenskimaa Duhovštšitski maakonna aadli eestseisja, 
*****F1 Sergei Petrovitš Engelhardt (1795–1870) (ru), Smolenski viitsekuberner, Mogiljovi kuberner, tõeline riiginõunik, 
******G Aleksandr Sergejevitš Engelhardt (1833–1889) (ru), Venemaa keisririigi Välisministeeriumi Aasia departemangu viitsedirektor
*****F2 Pjotr Petrovitš Engelhardt; 
******G Aleksandr Petrovitš Engelhardt (1836–1907) (ru), Venemaa keisririigi sõjaväelane (kindralleitnant), suurtükiväekonstruktor, välimortiiri looja; 
*******H Boris Aleksandrovitš Engelhardt (1877–1962) (ru), Venemaa sõjaväelane (kindralstaabi polkovnik), poliitik, Venemaa IV Riigiduuma saadik, Venemaa kodusõjas Venemaa Vabatahtlikus armees ja Lõuna-Venemaa relvajõududes
****D2 Alexandra Vassiljevna Engelhardt (1754–1838; en), õukonna ülemõukonnameistrinna, abiellus Poola hetmani (sõjaministri) ja vene jalaväekindrali krahv Franciszek Ksawery Branickiga (1750–1820)
****D3 Vassili Vassiljevitš Engelhardt (1755–1828), Venemaa keisririigi sõjaväelane (kindralporutšik), Venemaa keisririigi senaator
*****E1 Andrei Vassiljevitš Engelhardt (1780–1834), Venemaa sõjaväe polkovnik, 1812. aasta Isamaasõjast osavõtnu, vürst Pjotr Bagrationi vanemadjutant;
******F Aleksandr Andrejevitš Engelhardt (1822–), õuenõunik
*******G1 Vladimir Aleksandrovitš Engelhardt, tõeline riiginõunik (1910)
*******G2 Jekaterina Aleksandrovna Engelhardt (1848–), abielus Riiginõukogu liikme ja Pühima Sinodi ülemprokuröri, venestuspoliitika ideoloogi Konstantin Pobedonostseviga (1827–1907)
*****E2 Vassili Vassijevitš Engelhardt (1785–1837) (ru), Venemaa sõjaväe polkovnik, Peterburi seltskonnategelane, 
******F Vassili Vassijevitš Engelhardt (1816–1868), Venemaa sõjaväelane, kindralmajor, abielus Jelena Sollogubiga
*****E3 Pavel Vassiljevitš Engelhardt (1795/99–1849) (ru), kaardiväepolkovnik, Smolenski kubermangu mõisnik ja (pärisorjast Tarass Ševtšenko mõisnik) abielus Sofia von E-ga (1805–1875), Engelhardtite Kuramaa haru Gotthard Gerhard von E (1759–1834) tütrega;
******F Vassili Pavlovitš Engelhardt (1828–1914) (ru) (Basil von Engelhardt), astronoom;
****D4 Varvara Vassiljevna Engelhardt (1757–1815), abiellus jalaväekindrali, Riia sõjakuberneri (1801–1803), Riiginõukogu liikme vürst Sergei Golitsõniga (1748–1810)
****D5 Nadežda Vassiljevna Engelhardt (1759–1823), abiellus ooberst Pavel Ismailoviga (suri 1781) ja tõelise riiginõuniku Pjotr Šepeleviga (1737–1828)
****D6 Jekaterina Vassiljevna Engelhardt (1761–1829; ru), vene riigidaam (1787), Püha Katariina ordeni daam, ülemõuemeistrinna , 
****D7 Tatjana Engelhardt (1767–1841), abiellus 1785 kindral-porutšik Mihhail Potjomkiniga (1744–1791) ja 1793 vürst Nikolai Jussupoviga (1750–1831; ru)

### Engelhardtide vabahärrasuguvõsa
Vabahärrade suguvõsal ei ole teadaolevaid lähisidemeid Liivimaa haruga 
* Nikolaus Friedrich von Engelhardt (~1680–1753), Saksamaal/Šveitsis sündinud haigla ülem Peterburis, kelle järglased moodustasid: 
#### Soome suguvõsaharu
*Johan Henrich von Engelhardt (1720)
*Elisabetha Charlotta von Engelhardt (1724–)
*Anna Catherina (von Engelhardt) (−1765) abielus Narva kirikuõpetaja ja vadjalasteuurija Friedrich Ludolph Trefurtiga 
*Christina Susanna (von Engelhardt) (−1783)
*Vabahärra Nikolai Heinrich von Engelhardt (1730–1778), (venepäraselt *Николай Николаевич*) Peeter III vastsest paleepöördest osavõtja, hilisem vene kindralmajor, Viiburi kubermangu asekuberner ja kuberner (1766–1778), 1773. aastast aadlinimega **Edler von Engelhardt**, 1776. aastal sai Viinis vabahärratiitli ja oli abielus Helena Weckrothiga.
**Paul Niclas von Engelhardt (1767– )
**Theodor Bogilav von Engelhardt (1768–1771)
**Alexander von Engehardt (1770–1771)
**Nicolaus von Engelhardt (1771–1772)
**Vabaproua Natalie von Engelhardt (1773–1829), abiellus 1793 jalaväekindrali ja Soome kindralkuberneri Fabian Gotthard von Steinheiliga (1762–1831)
**Nicolaus von Engelhardt (1774–1776)
**Alexander von Engelhardt (1776–)
**Nicolaus von Engelhardt (1778–1778)

## Vaata ka
* Conrad Engelhardt (1825–1881; de), Taani arheoloog
* Knud V. Engelhardt (1882–1931; da), Taani arhitekt ja disainer

## Viited

## Kirjandus
*Genealogisches Handbuch der baltischen Ritterschaften, Teil 1, 1: Livland, Görlitz, 1929, lk 31–51 
*Genealogisches Handbuch der baltischen Ritterschaften, Teil 2, 1: Estland, Görlitz, 1930, lk 61–68 Parandused lk 13–14
*Genealogisches Handbuch der baltischen Ritterschaften, Teil 3, 1: Kurland, Görlitz, 1939, lk 222–235

## Välislingid

*
*Всероссийское генеалогическое древо: Энгельгардт
*Общий гербовник дворянских родов Российской империи: Энгельгардт